
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 895 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθορισμού Οριογραμμής τμήματος του Ρέ¬ 
ματος εφαπτόμενου της ιδιοκτησίας Νικολάου Βου- 
λέλη στον οικισμό «Δρότα» του Δημ. Διαμ. Ακρα- 

σίου του Δήμου Πλωμαρίου Νομού Λέσβου. 1 

Επανακαθορισμός ορίων αιγιαλού στην περιοχή Δ.Δ 
Αγίου Νικολάου Δήμου Λεύκτρου Νομού Μεσση¬ 
νίας, προ ιδιοκτησίας Σοφίας Καλαντζάκου. 2 


ΑΠΟΦΑΣΕΙ Σ 

Αριθμ. 931 (1) 


Έγκριση καθορισμού Οριογραμμής τμήματος του Ρέμα¬ 
τος εφαπτόμενου της ιδιοκτησίας Νικολάου Βουλέ- 
λη στον οικισμό «Δρότα» του Δημ. Διαμ. Ακρασίου 
του Δήμου Πλωμαρίου Νομού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3200/55 περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστά- 
θηκαν με τις διατάξεις της παρ. 5 του άρθρου 33 του 
ν. 1832/1989. 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του Υ.ΠΕ.ΧΩ.Δ.Ε. 
«Αστυνόμευση ρεμάτων και συντήρηση αντιπλ/κών έρ¬ 
γων». 

6. Το άρθρο 5 § 3 του ν. 3010/2002 «Εναρμόνιση του 
ν. 1650/1988 με τις οδηγίες 97/11 ΕΈ και 96/61 ΕΈ δι¬ 
αδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις». 

7. Την από 17.5.2005 έκθεση οριοθέτησης του τμήματος 
Εγγ/κών-Υδραυλικών έργων και Έργων Περιβάλλοντος 
της Δ.Τ.Υ. Νομαρχιακής Αυτοδιοίκησης Λέσβου, με την 
ποια και προτείνονται με συνεχή κόκκινη γραμμή οι 
οριογραμμές του Ρέματος σε τοπογραφικό διάγραμμα 
αποτύπωσης αυτού κλίμακος 1:500. 

8. Το υπ’ αριθμόν 3485/10.7.2006 έγγραφο του Δήμου 
Πλωμαρίου με συνημμένο το υπ’ αριθμ. 8/2006 από¬ 
σπασμα πρακτικού του Δημοτικού Συμβουλίου για την 
γνωμοδότηση σχετικά με την οριοθέτηση τμήματος του 
ρέματος που αναφέρεται στο θέμα, αποφασίζουμε 

Εγκρίνουμε τον καθορισμό της Οριογραμμής τμήμα¬ 
τος του Ρέματος εφαπτόμενου της ιδιοκτησίας Νικο¬ 
λάου Βουλέλη στον οικισμό «Δρότα» του Δημ. Διαμ. 
Ακρασίου του Δήμου Πλωμαρίου Νομού Λέσβου, σύμ¬ 
φωνα με τα στοιχεία της Υδρολογικής μελέτης, στην 
περιοχή αρμοδιότητας του Δήμου Πλωμαρίου, σύμφωνα 
με το από Νοέμβριο 2005 Τοπογραφικό διάγραμμα του 
Τοπογράφου Μηχανικού Κρικλάνη Χαράλαμπου, όπως 
αυτή ελέγχθηκε και θεωρήθηκε από την Προϊσταμένη 
του τμήματος Εγγ/κών - Υδραυλικών έργων και Έργων 
Περιβάλλοντος της Δ.Τ.Υ. Νομαρχιακής Αυτοδιοίκησης 
Λέσβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Σεπτεμβρίου 2006 

Ο Γενικός Γραμματέας Περιφέρειας κ.α.α. 

ΓΕΩΡΓΙΟΣ ΒΑΘΡΑΚΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 10675 οικ. (2) 

Επανακαθορισμός ορίων αιγιαλού στην περιοχή Δ.Δ 
Αγίου Νικολάου Δήμου Λεύκτρου Νομού Μεσσηνίας, 
προ ιδιοκτησίας Σοφίας Καλαντζάκου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2971/2001 υπό τον τίτλο «Αι- 
γιαλός, παραλία και άλλες διατάξεις» (Φ.Ε.Κ. 285 τ. 
Α719.12.2001). 

2. Τις διατάξεις του ν. 3200/1955 «περί διοικητικής 
αποκεντρώσεως», όπως τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 192/1972, 
π.δ. 71/1984, π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 19, παράγραφος 5 του 
ν. 2344/1995, του άρθρου 52 παράγραφος 6 του ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβαστεί στους ανακλητούς Νομάρχες, 
είχαν περιέλθει στον Περιφερειακό Διευθυντή, σε συν¬ 
δυασμό με τις διατάξεις του άρθρου 14 παράγραφος 
2 του ν. 2399/1996, διά των οποίων κατηργήθησαν οι 
θέσεις Περιφερειακών Διευθυντών και οι αρμοδιότητες 
αυτών είχαν πλέον περιέλθει στον Γενικό Γραμματέα 
της Περιφέρειας και ασκούντο από τον Αναπληρωτή 
Περιφερειακό Διευθυντή. 

4. Τις διατάξεις του τετάρτου εδαφίου της παρα¬ 
γράφου 2 του άρθρου 1 και της παραγράφου 6 του 
ιδίου άρθρου του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107 
τ.Α'/1997), συμφώνως προς τις οποίες οι περιφερεια¬ 
κές Υπηρεσίες του Υπουργείου Οικονομικών, οι οποίες 
συγκροτούσαν, ομού με άλλες, την Περιφερειακή Διοί¬ 
κηση του Νομού, δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά 
αποτελούν από 1.9.1997, Υπηρεσίες του Υπουργείου 
Οικονομικών. 

5. Το υπ’ αριθμ. 28979/31.10.1997 έγγραφο της Δ/νσεως 
Διοικήσεως και Αποκεντρώσεως, συμφώνως προς το 
οποίο οι αρμοδιότητες του Γενικού Γραμματέως της 
Περιφέρειας επί θεμάτων αρμοδιότητος του Υπουργείου 
Οικονομικών, μετεφέρθησαν από 1.9.1997 στον Υπουργό 
Οικονομικών. 

6. Την υπ’ αριθμόν 37930/ΔΙΟΕ 1264/14.10.2005 (ΦΕΚ 
1432 Β72005) και την υπ’ αριθμ. 5733/ΔΙΟΕ 179/9.2.2005 
(ΦΕΚ 1204/13.2.2006 τ. Β') κοινή απόφαση του Πρωθυ¬ 
πουργού και Υπουργού Οικονομίας και Οικονομικών 
«περί καθορισμού αρμοδιοτήτων των Υφυπουργών Οι¬ 
κονομίας και Οικονομικών», όπως ισχύει. 

7. Τις διατάξεις του ν. 3220/2004 (ΦΕΚ 15 τ. Α72004), 
ιδία δε εκείνη του άρθρου 46, παράγραφος 21, δυνάμει 
της οποίας, από 10.4.2004 αρμοδιότητες του Υπουργού 
Οικονομίας και Οικονομικών, οι οποίες ανήκαν ή είχαν 
μεταβιβαστεί στους ανακλητούς Νομάρχες μέχρι ενάρ- 
ξεως λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παραγράφου 2 του 
άρθρου 39 του ν. 2218/1994, περιέρχονται στον Γενικό 
Γραμματέα της οικείας Περιφέρειας, εκτός θεμάτων 
Υ.Δ.Ε. 


8. Την υπ’ αριθμ. 1063649/790/Α00 06/3.8.2004 απόφαση 
του Υπουργού Οικονομίας και Οικονομικών, ιδίως δε την 
περίπτωση (μβ) του κεφαλαίου (Β) της εν λόγω. 

9. Την από 3.2.2006 έκθεση της επιτροπής καθορισμού 
των ορίων αιγιαλού και παραλίας, η οποία συγκροτή¬ 
θηκε κατά την πρόβλεψη του άρθρου 3 του ν. 2971/2001 
δυνάμει της αποφάσεως υπ’ αριθμ. 1466/5.4.2004 της 
Προϊσταμένης της Οικονομικής Επιθεωρήσεως Πελο- 
ποννήσου, που επανακαθόρισε τα όρια αιγιαλού στην 
περιοχή του θέματος, επί του από 15.12.1992 τοπογρα- 
φικού διαγράμματος του Γραφείου Τοπογραφικής της 
Νομαρχίας Μεσσηνίας και δή της πινακίδας «1» αυτού, 
όπως η εν λόγω έχει επανασχεδιαστεί μέσω Η/Υ από την 
διάδοχο Υπηρεσία, που είναι το Τμήμα Τοπογραφικών 
Εφαρμογών Κτηματολογίου και Χαρτογραφήσεων της 
Νομαρχιακής Αυτοδιοικήσεως Μεσσηνίας την 17.1.2006 
και υπεγράφη από τον Προϊστάμενο της εν λόγω Υπηρε¬ 
σίας Τοπογράφο Μηχανικό Σώφρονα Αντώνιο και είναι 
κλίμακας 1:500. 

10. Την σύμφωνη γνώμη του αρμοδίου γνωμοδοτι- 
κού οργάνου, Γ ενικού Επιτελείου Ναυτικού / Δ/νση Α2 / 
Τμήμα Ιε, όπως αυτή έχει διατυπωθεί, διά του υπ’ αριθμ. 
Φ.544.5/585/2006/Σχ. 8945/31.5.2006 εγγράφου του. 

11. Το υπ’ αριθμ. 40/27.7.2004 έγγραφο της Γενικής 
Γραμματείας της Κυβέρνησης, αναφορικώς προς τις 
προϋποθέσεις του άρθρου 9 παρ. 1 του ν. 2971/2001, επί 
των οποίων γίνεται μνεία των εξής: 

α. Η μορφολογία της ακτής είναι βραχώδης, εντός 
πυκνοδομημένου τμήματος του οικισμού υφισταμένου 
εκεί λιμενίσκου και παραλιακής οδού. 

β. Δεν υπάρχουν επισήμως, ιδιαιτέρως καταγεγραμ- 
μένοι φυσικοί πόροι στην περιοχή. 

γ. Η ακτή εκτιμάται ότι δεν υπόκειται πλέον σε διά¬ 
βρωση ή προσάμμωση. 

δ. Ο εγγύς της ακτής πυθμένας μάλλον βραχώδης. 

ε. Ο κύριος τομέας ανάπτυξης του κυματισμού σε 
σχέση με το μέτωπο της ακτής στην περιοχή, αφορά την 
δυτική - νοτιοδυτική και κατεύθυνση, από όπου οι πνέο- 
ντες άνεμοι προκαλούν τους μέγιστους κυματισμούς. 

στ. Στο αρχείο της Κτηματικής Υπηρεσίας, δεν υπάρ¬ 
χουν φάκελλοι σχετικοί με αδειοδοτήσεις έργων επί 
αιγιαλού και θαλάσσης, κατά τα προϊσχύσαντα άρθρα 8, 
9 και 12 του α.ν. 2344/1940 και 12 και 14 του ν. 2971/2001. 
Υπάρχουν δομικά έργα στην ευρύτερη περιοχή του υπό 
επανακαθορισμόν αιγιαλού. 

ζ. Στην υπό επανακαθορισμό ορίων αιγιαλού και πα¬ 
ραλίας περιοχή, δεν υφίσταται μηδέ εκκρεμεί έγκριση 
πολεοδομικής μελέτης και δεν υπάρχουν ιδιαίτερες 
χωροταξικές κατευθύνσεις. 

η. Στην περιοχή δεν υπάρχει έκταση καταγεγραμμένη 
ως Δημόσιο Κτήμα. 

ι. Η περιοχή δεν έχει κηρυχθεί ως προστατευόμενη, 
αποφασίζουμε: 

Την επικύρωση της από 3.2.2006 έκθεσης της επιτρο¬ 
πής του άρθρου 3 του ν. 2971/2001, καθώς και του από 
15.12.1992 τοπογραφικού διαγράμματος (πινακίδα «1»), 
όπως αυτή ανασυντάχθηκε την 17.1.2006 από το Τμήμα 
Τοπογραφικών Εφαρμογών Κτηματολογίου και Χαρτο¬ 
γραφήσεων της Νομαρχιακής Αυτοδιοίκησης Μεσσηνίας 
κλίμακας 1:500 τό οποίο τη συνοδεύουν, επανακαθο¬ 
ρισμένης τοιουτοτρόπως, γραμμής αιγιαλού οκτώ (8) 
σημείων, υπό στοιχεία διαγράμματος Α3, Α'3, Α'4, Α'5, 
Α'6, Α'7, Α'8, Α4. 

Επέρχεται τοιουτοτρόπως τροποποίηση της ήδη κα¬ 
θορισμένης γραμμής αιγιαλού δυνάμει της αποφάσε- 
ως του Αναπληρωτή Περιφερειακού Διευθυντή Νομού 
Μεσσηνίας υπ’ αριθμ. 148/1996 (ΦΕΚ 1520 τ. Δ731.12.1996) 
για το ήδη καθορισμένο τμήμα αιγιαλού μεταξύ των 
κορυφών Α3 - Α4. 

Η απόφαση αυτή μαζί με τα προαναφερόμενα, έκθεση 
και διάγραμμα, να δημοσιευθούν στην Εφημερίδα της 
Κυβερνήσεως. 

Τρίπολη, 28 Ιουνίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ ΕΠΙΤΡΟΠΗΣ 

ΕΠΑΝΑΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 

Στην περιοχή του λιμενίσκου Αγίου Νικολάου Δήμου 
Λεύκτρου Νομού Μεσσηνίας, προ ιδιοκτησίας Καλα- 
ντζάκου Σοφίας. 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό (και επανακαθορισμό) ορίων αιγιαλού 
και παραλίας, σύμφωνα με το άρθρο 3 του ν.2971/2001 
«Αιγιαλός, παραλία και άλλες διατάξεις», συγκροτηθείσα 
δυνάμει της αποφάσεως υπ’ αριθμ. 1466/5.4.2004 της 
Προϊσταμένης της Οικονομικής Επιθεώρησης Πελοπον- 
νήσου, και αποτελείται από τους από τους: 

1. Τούντα Σωτήριο, Πλοίαρχο Λ.Σ., Κεντρικό Λιμενάρχη 
Καλαμάτας. 

2. Βλάχο Γεώργιο, Αγρονόμο και Τοπογράφο Μηχα¬ 
νικό ΠΕ/Α' Προϊστάμενο της Κτηματικής Υπηρεσίας Ν. 
Μεσσηνίας. 

3. Κυβέλου Βασιλική, Πολιτικό Μηχανικό, υπάλληλο της 
Τ.Υ.Δ.Κ. Νομού Μεσσηνίας, κωλυομένου λόγω αδείας 
τοκετού του τακτικού μέλους Τοπογράφου Μηχ/κού 
Τζώρτζη Καλλιόπης. 

4. Αθανασούλη Ιωάννη, Πολιτικό Μηχανικό, της Δ/νσης 
ΠΕ.ΧΩ. Πελοποννήσου, ο οποίος αναπληρώνει τον κω¬ 
λυόμενο Διευθυντή της εν λόγω Δ/νσης. 

Δεν παρέστη εκπρόσωπος της Δ/νσης ΠΕ.ΧΩ.ΠΟ. της 
Νομαρχιακής Αυτοδιοικήσεως Μεσσηνίας. 

Συνήλθε σήμερα, 3 Φεβρουάριου 2006, ημέρα Παρα¬ 
σκευή, αρχικώς στην περιοχή λιμενίσκου Αγίου Νικο¬ 
λάου Δήμου Λεύκτρου Ν. Μεσσηνίας και ακολούθως 
στα Γ ραφεία της Κτηματικής Υπηρεσίας, προκειμένου 
να εξετάσει αίτημα της Καλαντζάκου Σοφίας για επα¬ 
νακαθορισμό ορίων αιγιαλού και παραλίας στην περιο¬ 
χή. Η Επιτροπή συνεκλήθη σχετικώς διά του υπ’ αριθμ. 
202/49/27.1.2006 εγγράφου της Κτηματικής Υπηρεσίας 
Ν. Μεσσηνίας. 

Αφού έλαβε υπόψη: 

α) Τις διατάξεις του ν. 2971/2001 με τίτλο «Αιγιαλός 
παραλία και άλλες διατάξεις», δια των οποίων αντικατε- 
στάθησαν οι διατάξεις του α.ν. 2344/1940, ιδιαιτέρως δε 
την διάταξη του άρθρου 5, η οποία προβλέπει περί των 
προϋποθέσεων επανακαθορισμού ορίων αιγιαλού. 

β) Το από 15.12.1992 τοπογραφικό διάγραμμα (πινακίδα 
1), το οποίο συνέταξαν τεχνικοί υπάλληλοι του Γ ραφείου 
Τοπογραφικής της Νομαρχίας Μεσσηνίας Μαρκόπουλος 
Ηλίας και Φράγκος Βασίλειος και υπέγραψε ο Προϊστά¬ 
μενος της εν λόγω Υπηρεσίας Τοπογράφος Μηχανικός 
Σωφρονάς Αντώνιος, αποτελείται από δύο (2) συνολικώς 
πινακίδες, είναι δε κλίμακας 1:500. 


γ) Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην 
επιτροπή. 

δ) Την διαμόρφωση της ακτής, όπως αυτή προκύπτει 
από τα οικεία διαγράμματα και όπως έγινε αντιληπτή 
από τα μέλη της επιτροπής κατά τον χρόνο της αυ¬ 
τοψίας. 

ε) Το από 5.7.2005 υπόμνημα της Καλαντζάκου Σοφίας 
προς την Κτηματική Υπηρεσία, δια του οποίου αιτείται 
τον επανακαθορισμό των ορίων αιγιαλού και παραλίας 
κατ’ άρθρο 5, παραγράφους 9 και 10 του ν. 2971/2001, προ 
της ιδιοκτησίας της στην περιοχή της κεφαλίδος, επι¬ 
καλούμενη δικαίωμα κυριότητος επί τμήματος εδάφους 
εμβαδού 62,40 τετραγωνικών μέτρων, το οποίο διαχω¬ 
ρίζει από τον υπόλοιπο χώρο της οικίας της, παραλιακή 
οδός και το οποίο διελήφθη στον χώρο του αιγιαλού 
κατά τον γενόμενο διοικητικό καθορισμό αυτού, δυνάμει 
της αποφάσεως υπ’ αριθμ. 148/1996 του Αναπληρωτή 
Περιφερειακού Διευθυντή Νομού Μεσσηνίας, η οποία 
έχει δημοσιευθεί στο ΦΕΚ 1520/τ. Δ'/31.12.1996. 

στ) Το συνημμένο στο ως άνω υπόμνημα, φωτοαντί¬ 
γραφο του υπ’ αριθμ. 7790/15.1.1993 συμβολαίου αγο¬ 
ραπωλησίας ακινήτου της Συμβολαιογράφου Αθηνών 
Ελένης Καρβούνη και το από Οκτώβριον 1991 φωτοαντί¬ 
γραφο τοπογραφικού διαγράμματος της Αρχιτέκτονος 
Μηχανικού Αγγελικής Κελεπούρη το οποίο προσαρτάται 
επί της υπ’ αριθμ. 7788/1993 πράξεως της αυτής Συμ¬ 
βολαιογράφου, εκ των οποίων προκύπτει ότι ο κατά 
τα προαναφερόμενα αποτμηθείς από την διοικητικώς 
καθορισθείσα γραμμή αιγιαλού χώρος των 62,40 τετρ. 
μέτρων, μετεβιβάσθη προς την Σοφία Καλαντζάκου 
από τους διαδόχους (οκτώ [8] τον αριθμό, καθολικούς 
ή ειδικούς) του κατά το έτος 1908 θανόντος Πέτρου Γ. 
Αλεπάκου. 

ζ) Το γεγονός ότι, δεν προέκυψε διαχρονικώς, προ της 
ανωτέρω αναφερομένης υπ’ αριθμ. 148/1996 αποφάσεως 
του Αναπληρωτή Περιφ. Διευθυντή Ν. Μεσσηνίας, οια- 
δήποτε πράξη του Ελληνικού Δημοσίου, δηλοποιούσα 
την προβολή δικαιώματος κυριότητος επί του χώρου 
τον οποίο σήμερα κατέχει η αιτούσα, αλλά και του 
χώρου ο οποίος συνέχεται νοτιοδυτικός αυτού και ο 
οποίος κατέχεται υπό Κελεπούρη. Ομοίως δεν έχει 
αναγγελθεί οιαδήποτε σχετική διεκδίκηση εκ μέρους 
του Δήμου Λεύκτρου και της προκατόχου κοινότητος 
Αγίου Νικολάου. 

η) Το γεγονός ότι, σε εκάτερο των χώρων των κατά 
τα ως άνω κατεχομένων από την αιτούσα αφ’ ενός και 
τον Κελεπούρη αφ’ ετέρου, υπάρχει από ένα φρέαρ, 
μάλιστα δε ο χώρος Κελεπούρη χρησιμοποιείται για 
καλλιέργεια κηπευτικών. 

θ) Το γεγονός ότι τόσον ο χώρος Καλαντζάκου όσον 
και ο χώρος Κελεπούρη, περιβάλλονται με παλαιούς 
μανδροτοίχους. 

ι) Το γεγονός ότι, η αρχικώς κατ’ άρθρο 100 του 
π.δ. 284/1988 επιτροπή καθορισμού ορίων αιγιαλού και 
παραλίας, δεν διέλαβε τα εν λόγω εδαφικά τμήματα 
στον προταθέντα αιγιαλό στην σχετική από 3.2.1993 
έκθεσή της. 

ια) Την εισήγηση του μέλους της επιτροπής και Προϊ¬ 
σταμένου της Κτηματικής Υπηρεσίας Ν. Μεσσηνίας Γε- 
ωργίου Βλάχου, συμφώνως προς την οποία συντρέχουν 
οι κατά νόμον προϋποθέσεις επανακαθορισμού ορίων 
αιγιαλού, όπως τα εν λόγω έχουν καθοριστεί δυνάμει 

της αποφάσεως Α.Π.Δ. Ν. Μεσσηνίας 148/1996 (ΦΕΚ1520/ 
τ. Δ'/31.12.1996), προ εδαφικών τμημάτων κατεχομένων 
υπό Καλαντζάκου και Κελεπούρη. 

ιβ) Την εκ της αυτοψίας αντίληψη, εκ της οποίας τα 
μέλη της επιτροπής εσχημάτισαν την εντύπωση ότι οι 
προτεινόμενοι προς επανακαθορισμόν χώροι, αφ’ ενός 
μεν δεν παρουσιάζουν χαρακτηριστικά κοινοχρήστων 
πραγμάτων και αφ’ ετέρου δεν καταλαμβάνονται από 
τις μέγιστες, πλην συνήθεις αναβάσεις των κυμάτων, 
αποφασίζει: 

όπως εισηγηθεί προς το Γενικό Επιτελείο Ναυτικού, 
Τον επί τον ως άνω διαγράμματος, με ημεροχρονο- 
λογία 15.12.1992 του Γραφείου Τοπογραφικής της Νο¬ 
μαρχίας Μεσσηνίας (πινακίδα 1) ως η εν λόγω έχει σχε¬ 
διαστεί ψηφιοποιηθείσα από το Τμήμα Τοπογραφικών 
Εφαρμογών Κτηματολογίου και Χαρτογραφήσεων της 


Νομαρχιακής Αυτοδιοίκησης Μεσσηνίας (διάδοχο της 
συνταξάσης Υπηρεσίας), επανακαθορισμό της γραμμής 
του αιγιαλού στο τμήμα από κορυφής Α3 έως κορυφής 
Α4 αρχικώς γενομένου καθορισμού και συγκεκριμένα 
την αναχάραξη των νέων κορυφών αυτού υπό στοιχεία 
Α3 - Α3' - Α4' - Α5' - Α6' - Α7' - Α8' - Α4. 

Κατά τα λοιπά θα παραμείνει ισχύουσα η υπ’ αριθμ. 
148/1996 απόφαση του Αναπληρωτή Περιφερειακού 
Διευθυντή Ν. Μεσσηνίας. 

Η Επιτροπή 

ΣΩΤΗΡΙΟΣ ΤΟΥΝΤΑΣ 
ΓΕΩΡΓΙΟΣ ΒΛΑΧΟΣ 
ΒΑΣΙΛΙΚΗ ΚΥΒΕΛΟΥ - ΚΟΚΚΑΛΗ 
ΙΩΑΝΝΗΣ ΑΘΑΝΑΣΟΥΛΗΣ 

ΠΑΡΑΤΗΡΗΣΗ 

Το τταρον διάγραμμα αποτιΛίΙ την ειτανοσχίβΚκιει του 
ΟβΥΡίΑΐμοτος κσθορομοώ «ιραλοϋ κα παραλίας στον Η/Υ (πινακίδα 1), 
στο ΛΑ Αγ Νκαλάου σύμφωνα μι τις αϊτό το 1992 ικτρήσος. 

